CELEX: C2006/121/27
Language: da
Date: 2006-05-20 00:00:00
Title: sag T-99/06: Sag anlagt den  30. marts 2006  — Phildar mod KHIM

20.5.2006   
            
            
               DA
            
            
               Den Europæiske Unions Tidende
            
            
               C 121/15
            
         Sag anlagt den 30. marts 2006 — Phildar mod KHIM
   (sag T-99/06)
   (2006/C 121/27)
   Stævningen er affattet på engelsk
   Parter
   
      Sagsøger: Phildar SA (Roubaix, Frankrig) (ved lawyer E. Baud)
   
      Sagsøgt: Kontoret for Harmonisering i det Indre Marked (Varemærker og Design)
   
      Anden part i sagen for appelkammeret: Comercial Jacinto Parera SA (Barcelona, Spanien)
   Sagsøgerens påstande
   
               —
            
            
               Afgørelse truffet den 16. januar 2006 af Andet Appelkammer ved Kontoret for Harmonisering i det Indre Marked (Varemærker og Design) i sag R 245/2004-2 annulleres.
            
         
               —
            
            
               Subsidiært og i tilfælde af, at Retten beslutter ikke at annullere afgørelsen truffet den 16. januar 2006 af Andet Appelkammer ved Kontoret for Harmonisering i det Indre Marked (Varemærker og Design) i sag R 245/2004-2, hjemvises sagen til Kontoret for Harmonisering i det Indre Marked (Varemærker og Design) til fornyet behandling af indsigelsen mod registreringen af varemærkeansøgning nr. 831 834 vedrørende varemærket »FILDOR«, navnlig på grundlag af det ældre franske ordmærke »FILDOR« nr. 744 927, som sagsøgeren er indehaver af.
            
         
               —
            
            
               Harmoniseringskontoret og i givet fald intervenienten tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Comercial Jacinto Parera SA
   
      Det omhandlede EF-varemærke: Ordmærket »FILDOR« for varer i klasse 22, 23, 24, 25 og 26 — ansøgning nr. 831 834
   Indehaver af det i indsigelsessagen påberåbte varemærke eller tegn: Phildar SA
   
      Det i indsigelsessagen påberåbte varemærke eller tegn: De nationale og internationale ord- og figurmærker »FILDOR« og »PHILDAR« for varer i klasse 22, 23, 24, 25 og 26
   
      Indsigelsesafdelingens afgørelse: Afslag på ansøgningen om det omhandlede varemærke
   
      Appelkammerets afgørelse: Annullation af Indsigelsesafdelingens afgørelse
   
      Søgsmålsgrunde: Tilsidesættelse af artikel 8, stk. 1, litra b), artikel 62 og 73 i Rådets forordning nr. 40/94, idet de omtvistede varemærker visuelt og fonetisk ligner hinanden, idet sagsøgeren ikke fik lejlighed til at fremkomme med sine bemærkninger til vurderingen af indkøbsmåderne for de omhandlede varer, og idet appelkammeret forkastede indsigelsen på grundlag af det ældre nationale figurmærke »PHILDAR« uden at tage det ældre nationale ordmærke »FILDOR« i betragtning.